Postao sam učenik škole na daljinu

Postao sam učenik škole na daljinu. Zašto? Ne zato što sam ja tako htio, već zato što je cijeli svijet, pa tako i Lijepu Našu, pogodio virus Covid-19 zvan korona. Tako je sve počelo i traje još uvijek. Škola na daljinu. U početku je sve bilo baš zabavno, ali kako to sve traje i traje, počela mi je nedostajati prava škola. U mojoj kući je totalni kaos; mama je postala učiteljica s tri đaka iz tri različita razreda. Jedan uči čitati, drugi muku muči s matematikom (237:3), a ja, kao najstariji, sve znam i mogu sam (tako svi misle). Naći malo mira postalo je pravo umijeće. Zato ja jedva čekam školu, pravu školu. Nedostaje mi (nisam mislio da ću to ikad reći), ali nedostaje mi škola. Nedostaje mi zvono od kojeg se stresem, škripa školskih klupa, hodnici puni smijeha, a najviše moji prijatelji, moji profesori. I moja profesorica Thur kad otvori e-dnevnik i kaže: „ Koga sam ja to otvorila? Mog dragog Lukića?“

DAVID LUKIĆ, 5. b